หุ้นกู้ GC เรตติ้ง AA+ ดอกเบี้ย 3.5% ต่อปี ทางเลือกการลงทุนของ คนสูงวัย และคนทั่วไปในยุคนี้
ต้องยอมรับว่า ปีนี้เป็นปีแห่งความท้าทายของนักลงทุน ท่ามกลางภาวะตลาดที่มีความผันผวนสูง ผลตอบแทนที่ไม่เป็นดังหวัง ก็อาจทำให้ต้องเผชิญกับปัญหาพอร์ตขาดทุน
11 มิ.ย. 2565

หุ้นกู้ GC เรตติ้ง AA+ ดอกเบี้ย 3.5% ต่อปี ทางเลือกการลงทุนของ คนสูงวัย และคนทั่วไปในยุคนี้
GC x ลงทุนแมน
ต้องยอมรับว่า ปีนี้เป็นปีแห่งความท้าทายของนักลงทุน
ท่ามกลางภาวะตลาดที่มีความผันผวนสูง ผลตอบแทนที่ไม่เป็นดังหวัง
ก็อาจทำให้ต้องเผชิญกับปัญหาพอร์ตขาดทุน
พอเป็นแบบนี้ หลายคนเปลี่ยนวิธีคิด มองหาการลงทุนสไตล์ Play Safe
โดยหุ้นกู้เป็นทางเลือกหนึ่งในการลงทุนที่มีความมั่นคงและได้รับผลตอบแทนกลับคืนมา
ล่าสุด มีหุ้นกู้ของบริษัทหนึ่งที่เป็นกระแส ตั้งแต่วันประกาศเสนอขาย
ด้วยเรตติ้งความน่าเชื่อถือระดับ AA+ จากการประเมินของ ฟิทช์ เรทติ้งส์ (ประเทศไทย) จำกัด
โดยมีประวัติชำระดอกเบี้ยรวมถึงเงินต้นคืนครบ 100% สำหรับหุ้นกู้สกุลไทยบาทที่ได้มีการเสนอขายจำนวน 14 ชุด ในช่วง 10 ปีที่ผ่านมา
บริษัทที่พูดถึงนี้ก็คือ บริษัท พีทีที โกลบอล เคมิคอล จำกัด (มหาชน) หรือ PTTGC
ที่เตรียมเสนอขายหุ้นกู้อายุ 7 ปี โดยมีอัตราดอกเบี้ยอยู่ที่ 3.5% ต่อปี มูลค่ารวมไม่เกิน 15,000 ล้านบาท และหุ้นกู้สำรองเพื่อเสนอขายเพิ่มเติม (Greenshoe) ไม่เกิน 2,000 ล้านบาท ซึ่งผู้ออกหุ้นกู้มีสิทธิ์ไถ่ถอนหุ้นกู้ก่อนวันครบกำหนดไถ่ถอน
โดยมีมูลค่าจองซื้อขั้นต่ำ 100,000 บาท และทวีคูณครั้งละ 100,000 บาท
ความน่าสนใจของหุ้นกู้ของบริษัทฯ หรือ GC ในที่นี้ มีการแบ่งระยะเวลาการจอง ออกเป็น 2 รอบ
โดยรอบแรกในวันที่ 22-23 มิถุนายน 2565 จะเปิดขายให้แก่ ผู้สูงวัยอายุ 60 ปีขึ้นไป และรอบที่สองในวันที่ 27-29 มิถุนายน 2565 จะเปิดขายให้แก่ ประชาชนทั่วไปและผู้สูงวัยที่จองไม่ทัน
โดยแบ่งสัดส่วนออกเป็น 60% ของหุ้นกู้จำหน่ายรอบแรกให้แก่ผู้สูงวัย
ส่วนที่เหลืออีก 40% จะเตรียมไว้สำหรับรอบที่สอง
ทีนี้ เรามาดูกันดีกว่าว่า GC วันนี้เติบโตและแข็งแกร่งขนาดไหน
แล้วทำไม GC ถึงให้ กลุ่มผู้สูงวัย เป็นเป้าหมายหลักในการขายหุ้นกู้ครั้งนี้ ?
และหุ้นกู้ GC ตอบโจทย์การลงทุนในยุคนี้ อย่างไร ?
ลงทุนแมนจะวิเคราะห์ให้ฟัง
GC เป็นบริษัทธุรกิจเคมีภัณฑ์ระดับโลก และมีเป้าหมายลดการปล่อยก๊าซเรือนกระจกให้เป็นศูนย์ (Net Zero)
โดยมีจุดแข็งด้านนวัตกรรม และเทคโนโลยีที่เป็นมิตรต่อสิ่งแวดล้อม
ที่จะใช้พัฒนาผลิตภัณฑ์ เพื่อให้คุณภาพชีวิตของผู้บริโภคดีขึ้น
ด้วยแนวคิดนี้ จึงสร้างอิมแพคให้แก่อุตสาหกรรม จนทำให้มีคู่ค้า และซัปพลายเออร์กว่า 1,000 ราย มีการดำเนินธุรกิจทั่วโลกที่จะนำผลิตภัณฑ์จาก GC มาใช้เป็นวัตถุดิบในการผลิตสินค้ามากมาย
ผลลัพธ์ที่ตามมาก็คือ ผลประกอบการของ GC ที่เติบโตขึ้นอย่างต่อเนื่อง
ปี 2561 รายได้ 522,332 ล้านบาท กำไรสุทธิ 40,069 ล้านบาท
ปี 2562 รายได้ 415,160 ล้านบาท กำไรสุทธิ 11,682 ล้านบาท
ปี 2563 รายได้ 331,571 ล้านบาท กำไรสุทธิ 200 ล้านบาท
ปี 2564 รายได้ 491,490 ล้านบาท กำไรสุทธิ 44,982 ล้านบาท
ปี 2565 (ไตรมาสที่ 1) รายได้ 177,578 ล้านบาท กำไรสุทธิ 4,212 ล้านบาท
ปัจจุบัน GC มีการขยายธุรกิจเข้าไปในกลุ่มผลิตภัณฑ์ที่มีมูลค่าสูง
โดยล่าสุดปลายปี 2564 ได้เข้าซื้อกิจการของบริษัท Allnex ในประเทศเยอรมนี
ผู้นำในธุรกิจผลิตและจำหน่ายสารเคลือบผิวอุตสาหกรรมและสารเติมแต่งสำหรับใช้กับวัสดุและพื้นผิวทุกประเภท ซึ่งปัจจุบัน Allnex มีฐานการผลิตกว่า 34 แห่งใน 18 ประเทศทั่วโลก
ดีลครั้งนี้ได้ทำให้ GC กลายเป็นผู้ผลิตเคมีภัณฑ์ระดับโลก
จะเห็นได้ว่า GC เป็นบริษัทเคมีภัณฑ์ที่มีสถานะทางการเงินที่มั่นคง และแข็งแกร่ง
จนกลายเป็นข้อได้เปรียบในการสร้างการเติบโตทางธุรกิจได้อย่างต่อเนื่องและยั่งยืน
และคงพอจะเดากันออกแล้วว่า ทำไมหุ้นกู้ของ GC ถึงเป็นทางเลือกที่น่าสนใจของผู้สูงอายุ 60 ปีขึ้นไป
เพราะเมื่อเราเกษียณจากการทำงาน แม้จะมีเงินเก็บออมก้อนใหญ่
แต่ก็ต้องเผชิญกับรายได้ประจำที่หดหายไป ทำให้สิ่งที่ต้องระวังคือ การรักษาเงินก้อนใหญ่ที่มีอยู่
การลงทุนที่มีความเสี่ยงสูง จึงเป็นตัวเลือกที่ผู้สูงอายุหลายคนหลีกเลี่ยง
แต่จะเลือกลงทุนกับสิ่งที่ตัวเองมั่นใจว่า ได้รับผลตอบแทนแน่นอน แม้จะไม่หวือหวาเมื่อเทียบกับการลงทุนที่มีความเสี่ยงสูงก็ตาม
ส่วนในมุมของคนทั่วไปนั้น เมื่อในยุคนี้ต้องเผชิญกับตลาดการลงทุนที่ผันผวน
การซื้อหุ้นกู้เรตติ้งระดับ AA+ กับบริษัทที่มีสถานะมั่นคง ประวัติการชำระหนี้ดี ก็นับเป็นทางเลือกที่น่าสนใจเลยทีเดียว
โดยทาง GC ยังจ่ายดอกเบี้ยทุก 6 เดือนตลอดระยะเวลา 7 ปี
ส่วนเงินที่ได้จากการขายหุ้นกู้ในครั้งนี้
ทาง GC จะนำไปชำระคืนหนี้เดิม และใช้เป็นเงินทุนหมุนเวียนในการดำเนินธุรกิจ
สำหรับใครที่สนใจ ไม่ว่าจะเป็น ผู้สูงวัย ที่มีโอกาสซื้อได้ก่อนในรอบแรก วันที่ 22-23 มิถุนายน 2565
และคนทั่วไปจนถึงผู้สูงอายุที่พลาดรอบแรก สามารถซื้อได้ในรอบที่สอง วันที่ 27-29 มิถุนายน 2565
ก็สามารถติดตามรายละเอียดเพิ่มเติมได้จากหนังสือชี้ชวน สำหรับการเสนอขายหุ้นกู้ได้ที่ 
 หรือสอบถามข้อมูลผ่านผู้จัดการการจัดจำหน่ายหุ้นกู้ทั้ง 5 แห่ง
- ธนาคารกรุงเทพ จำกัด (มหาชน) (ยกเว้นสาขาไมโคร) โทร. 1333
- ธนาคารกรุงไทย จำกัด (มหาชน) โทร. 02-111-1111
- ธนาคารกรุงศรีอยุธยา จำกัด (มหาชน) โทร. 1572
- ธนาคารกสิกรไทย จำกัด (มหาชน) โทร. 02-888-8888 ต่อ 819
- ธนาคารไทยพาณิชย์ จำกัด (มหาชน) โทร. 02-777-6784
ต้องบอกว่า การขายหุ้นกู้ของ GC ในครั้งนี้ เป็นการสร้างผลประโยชน์ให้แก่ทุกฝ่าย
ผู้ซื้อ มีความมั่นใจได้ว่าเงินที่ลงทุนไปนั้น จะได้รับผลตอบแทนที่มั่นคงในดอกเบี้ย [3.5%] ต่อปี
ถือว่าเป็นอัตราดอกเบี้ยที่ดีหากเทียบกับเรตติ้งความน่าเชื่อถือระดับ AA+
คำเตือน:
การลงทุนมีความเสี่ยง ผู้ลงทุนควรศึกษาและทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน ทั้งนี้ ผู้ลงทุนสามารถศึกษารายละเอียดได้จากแบบแสดงรายการข้อมูลและร่างหนังสือชี้ชวนที่ 
References
- ข้อมูล บริษัท พีทีที โกลบอล เคมิคอล จำกัด (มหาชน)
-